Езоп
Езоп () е легендарен древногръцки баснописец, живял в периода около 620–560 г. пр.н.е.

Според античните сведения Езоп е бил роден в Месемврия (дн. Несебър) около 620 г. пр.н.е. и е бил от тракийски произход.

Езоп е бил освободен роб. След като е пуснат на свобода, живее в Лидия, в двореца на цар Крез, чието доверие печели. Езоп е убит от делфийските жреци заради осмиване на боговете.

По-късно името му се превръща в символ. Неговите произведения се предават от уста на уста, а през ІІІ век пр.н.е. са записани от Деметрий Фалерски.

Басните на Езоп са преведени (често преработени) на много езици по света, в това число – на френски и руски, от прочутите баснописци Лафонтен и Иван Крилов.

Родината на Езоп 
Най-ранните гръцки автори, вкл. Аристотел, споменават, че Езоп е роден около 620 г. пр.н.е. в Тракия, в черноморското селище, известно като град Месемврия (дн. Несебър).

Издания на български 
 Езопови басни. Превод от старогръцки Александър Балабанов. София, 1924, 1947.
 Басни: Сборник с 352 басни. Превод от старогръцки Тодор Сарафов. Под редакцията на проф. д.р Георги Михайлов. София: Народна култура, 1967, 147 с.
 Басни. Пловдив: Христо Г. Данов, 1982, 168 с.
 Басни. София: ПАН, 1998, 160 с.
 Басни. София: Планета 3, 1999, 240 с.
 180 басни. Превод Ивон и Стефан Тодорови. София: Бриз, 1999, 144 с.
 Басни. Пловдив: Хермес, 2005, 111 с.
 Басни. Превод от старогръцки Владимир Атанасов. София: Изток-Запад, 2006, 350 с.
 Басни. Бургас: Скорпио, 2009, 160 с.

Външни препратки 
 Езопови басни в превод на Александър Балабанов, електронна публикация в Литературен клуб на 1 февруари 2008 г.

Древногръцки сатирици
Баснописци
Роби
Екзекутирани хора